"Sondagverkragter" se eksvrou getuig | Maroela Media
"Sondagverkragter" se eksvrou getuig
Johannes Jacobus Steyn, die sogenaamde "Sondagverkragter", se vrou het Maandag in die Palm Ridge landdroshof teen hom getuig.
Steyn staan tereg op 37 aanklagtes, insluitend twee moordklagtes en 11 van verkragting, berig EWN. Twee van sy beweerde slagoffers het Maandag in die hof getuig hoe hy hulle ontvoer en verkrag het. Steyn se eksvrou het gesê die dat toe Louise de Waal ontvoering en vermoor is, het hy haar glo geskakel om te sê dat hy nog 'n meisie ontvoer het. Sy sê Steyn het aan haar erken dat hy 'n monster is en dat hy deurmekaar is en dat dit nie haar skuld is nie. Hy het glo ook gesê dat sy 'n besoek van die polisie moet verwag en dat hy gaan vlug. Die vrou het aan die hof vertel hoe sy vermoed het dat haar man moontlik die "Sondagverkragter" mag wees weens die inligting in koerantberigte oor die voertuig wat in sommige van die aanvalle gebruik is. Toe sy hom egter hieroor uitgevra het, het hy alle betrokkenheid ontken.
`n Persoon wat sulke dade pleeg is daar net een straf en dit is die dood straf, hoekom moet die publiek vir sy uitgawes in die tronk betaal. My hart gaan uit na die ouers wie se kinders aan gerand is. Hy is meer as `n monster.